ศธ.เตรียมชง “ศบค.” ลดระยะห่างในห้องเรียน On-site เหลือ 1 ม.
ปลัดกระทรวงศึกษาธิการ เตรียมเสนอที่ประชุม ศบค.ชุดใหญ่ผ่อนคลายมาตรการ ลดระยะห่างภายในห้องเรียนเหลือ 1 เมตร เพื่อเพิ่มจำนวนนักเรียนแบบ On-site รับเปิดภาคเรียนที่ 1 กลางเดือนหน้า
ปลัดกระทรวงศึกษาธิการ เตรียมเสนอที่ประชุม ศบค.ชุดใหญ่ผ่อนคลายมาตรการ ลดระยะห่างภายในห้องเรียนเหลือ 1 เมตร เพื่อเพิ่มจำนวนนักเรียนแบบ On-site รับเปิดภาคเรียนที่ 1 กลางเดือนหน้า
19 เม.ย. 2565

นายสุภัทร จำปาทอง ปลัดกระทรวงศึกษาธิการ เปิดเผยว่า กระทรวงศึกษาธิการ กำลังเตรียมความพร้อมในการเปิดภาคเรียนที่ 1 ปีการศึกษา 2565 ในวันที่ 16 พฤษภาคม นี้ ซึ่งขณะนี้นักเรียนที่อายุ 12-18 ปี ได้รับวัคซีนเข็มแรกไปแล้วกว่า 80% ส่วนเข็ม 2 ยังได้รับวัคซีนค่อนข้างน้อย ส่วนหนึ่งเพราะไม่ได้มีการวางแผนการฉีดวัคซีนเข็มหนึ่งและเข็มสองให้ต่อเนื่อง หลังจากกนี้ จะปรับแนวทางการฉีดวัคซีนของเด็กนักเรียนใหม่ โดยให้นักเรียนไปฉีดที่โรงเรียนในช่วงเปิดเทอม คาดว่าภายใน 1 เดือนจะสามารถฉีดเข็ม 2 ได้ครอบคลุมมากขึ้น ส่วนการฉีดวัคซีนนักเรียนอายุ 5-12 ปีนั้น ฉีดเข็มแรกไปแล้วกว่า 1.5 ล้านคน หรือ คิดเป็น 44 % ที่เหลืออีกประมาณ 1.8 ล้านคน จะเร่งดำเนินการฉีดเข็ม 1 ให้เร็วที่สุด โดยจะให้ฉีดที่โรงเรียนเช่นเดียวกัน
ทั้งนี้ปลัดกระทรวงศึกษาธิการ มีความกังวลวัคซีนสำหรับเด็กอายุ 5-12 ปี ซึ่งใช้สูตรฝาสีส้ม เพราะวัคซีนเข้ามาช้า และเข้ามาสัปดาห์ละ 3 แสนโดส กังวลว่าจะดำเนินการได้ช้ากว่ากำหนด ซึ่งต้องวางแผนการฉีดร่วมกับหน่วยงานที่เกี่ยวข้องเพื่อให้สามารถดำเนินการได้เร็วที่สุด ส่วนวัคซีนเด็กอายุ 12 ปีขึ้นไปคิดว่ามีเพียงพอ
ขณะที่การเปิดภาคเรียนที่ 1 ในเดือนพฤษภาคมนี้นั้น ปลัดกระทรวงศึกษาธิการ ยืนยันว่า การเปิดเรียนจะเปิดพร้อมกันทุกโรงเรียนตามปกติ แต่หากมีการระบาดให้ปฏิบัติตมาแผนเผชิญเหตุ ซึ่งถ้ามีเด็กติดดชื้อโควิด 1-2 คน ก็ให้ปิดชั้นเรียน หากติดเกิน 5 คนให้ปิดยกชั้นเรียน หรือปิดทั้งตึก เป็นเวลา 3-7 วัน แต่ไม่ใช่ปิดโรงเรียน ดังนั้น คงต้องขอให้ ศบค.จังหวัดพิจารณาตามแผนเผชิญเหตุ ที่กระทรวงสาธารณสุข และโรงเรียนกำหนด ซึ่งหากดำเนินการตามนี้ ก็ไม่มีเหตุผลที่จะต้องปิดโรงเรียน และในการประชุมศบค.ชุดใหญ่ เร็วๆนี้ จะมีการเสนอให้ที่ประชุมพิจารณาลดการเว้นระยะห่างในห้องเรียน จากเดิม 1.5 เมตร เหลือ 1 เมตร เพื่อให้สามารถนั่งเรียนได้มากขึ้น